פירוש נוסף ערך זה עוסק בזמרת המכונה קרולינה. אם התכוונתם למשמעות אחרת, ראו קרולינה (פירושונים).

**קרן אברץ** (נולדה ב-19 במרץ 1971), הידועה בשם הבמה **קרולינה**, היא זמרת, פזמונאית, מלחינה, מפיקה ותקליטנית ישראלית. חברה בהרכב המוזיקלי "הבנות נחמה".

ביוגרפיה
--------

### שנותיה הראשונות

אברץ, ילידת יפו, עברה בילדותה עם משפחתה לאילת, שם הוענק לה הכינוי "קרולינה" על ידי סבתה.
בביתה נחשפה למגוון השפעות מוזיקליות כגון מוזיקה ערבית, יוונית וטורקית; אחיה יוסף חשף אותה למוזיקת נשמה, ג'אז והגל החדש. היא הושפעה גם מהאזנה למשתתפי פסטיבל ג'אז בים האדום שהתקיים מדי שנה באילת.

בגיל 15 החלה ללמוד לנגן בגיטרה קלאסית, אך פרשה לאחר מספר שיעורים ולמדה לנגן בעצמה.

### קריירה מוזיקלית

ההקלטה הראשונה של קרולינה, עדיין תחת שמה "קרן", התקיימה בשנת 1999 בשיר של "Spoiled & Zigo" שנקרא "More & More". מאוחר יותר יצרה את הכינוי **MC Karolina**, כפרויקט המיועד להופעות "סאונד סיסטם" במועדונים.

בשנת 2000, בשיתוף עם בן זוגה בתקופה זו, גל פארן, הקימה קרולינה את ההרכב "Funset". המוזיקאים שהשתתפו בהרכב היו אורי קליינמן (גיטרה בס), שאול עשת (קלידים), משה אסרף (תופים), שי פרץ (גיטרה), יואב רטנר (דיג'יי) וגיא מרגלית (סאונד). לאחר שחוותה קרולינה דחייה בוטה מחברת תקליטים גדולה שאותה ניסתה לעניין, החל ההרכב להופיע במועדונים וברים. לימים היא סיפרה:

> 
> הם קטלו אותי בכזאת אכזריות. כשיצאתי מהפגישה הזאת אמרתי לעצמי 'סבבה, זה מה שהם חושבים, אבל הג'אפאן יהיה מפוצץ, ולא פעם אחת. הוא יהיה מפוצץ כל שבוע'.
> 
> 
> 
> 

הג'אפאן היה מועדון בשכונת פלורנטין בתל אביב, שבו התחילה קרולינה לצבור קהל אוהדים ולעשות לעצמה שם.

במהלך 2004 הוזמנה על ידי צוות המפיקים הישראלי "סוליקו" להקליט את השיר "לא ציפיתי", גרסה ישראלית לשיר הרגאיי "It's a Pity" של הזמרת הג'מייקנית טניה סטיבנס. השיר הפך לאחד מחמשת השירים המושמעים ביותר באותה שנה בתחנות הרדיו בישראל, אף על פי שמעולם לא יצא באופן רשמי.

באותה שנה נפגשה קרולינה עם שתי זמרות ישראליות אחרות, יעל דקלבאום ודנה עדיני, וביחד הקימו את ההרכב "הבנות נחמה", שהתמחה במוזיקת פולק.

ב-2005 יצא האלבום הראשון של ההרכב המקורי שלה, "Funset". האלבום, "Ragga Pumpkin", הכיל שילוב ייחודי של רגאיי, נאו-סול, וטריפ הופ. האלבום זכה להצלחה ביקורתית, וקרולינה זכתה עבורו בפרס אקו"ם לעידוד פרסום היצירה למלחין במוזיקה פופולרית.

לאחר צאת האלבום המשיכה קרולינה להשתתף בקטעים שונים ובאוספים, בהם הלהיט "Music Is Ruling My World" עם קותימן. בשנת 2007 הוציאו "הבנות נחמה" את אלבום הבכורה שלהם, אשר הגיע למעמד של אלבום פלטינה עם מכירות של מעל 40,000 עותקים. הלהיט מתוכו, "So Far", אשר נכתב על ידי קרולינה, זיכה אותה בפרס אקו"ם שני בקטגוריה "השיר החדש הטוב ביותר" לשנת 2007.

קרולינה במופע בבית נשיא המדינה בשיעור השלישי של מיזם 929 - תנ"ך ביחד
בדצמבר 2009 יצא אלבום הסולו הראשון של קרולינה, "מה אעשה עכשיו?". האלבום שילב אלמנטים של מוזיקת רוק, גרוב, פאנק וסול כדי להשיג סאונד ואווירה של מוזיקה משנות ה-70. שלושת הסינגלים שיצאו מאלבום זה, ביניהם "Happiness" ו"אף אחד לא בא לי", היו בין השירים המושמעים ביותר ברדיו, והאלבום עצמו זכה להצלחה רבה והגיע למעמד אלבום זהב. האלבום אף זיכה בפרס אקו"ם למעבד השנה (2011) את מפיקיו רונן סאבו וקותימן.

בפברואר 2012 יצא אלבום הסולו השני שלה, "זוהר", שממנו יצאו לרדיו הלהיטים "מול הים" ו"אל תאחר". האלבום קיבל תשבחות וביקורות טובות ממבקרי מוזיקה, וזכה להצלחה מסחרית[דרוש מקור]. באלבום נכללה גם גרסת כיסוי של קרולינה לשירם של לאה גולדברג ודני ליטני "ולא היה בינינו אלא זוהר". בשנת 2013 הוציאה קרולינה גרסת כיסוי לשיר "צל עץ תמר", שהוכר קודם לכן בעיקר בביצועו של זוהר ארגוב. באותה השנה נולד גם בנה הבכור.

ב-15 במרץ 2015 הוציאה את הסינגל "שירת עבדים" מתוך מיזם 929 ושיר. השיר הגיע למקום הרביעי במצעד השבועי של מדיה פורסט.

בפברואר 2017 יצא לאור אלבומה השלישי, "שלוש". האלבום והמופע שליווה אותו זכו לביקורות חיוביות.

בשנת 2018 התחילה קרולינה להשתתף במחזמר "שיגעון המוזיקה" בתיאטרון הקאמרי.

### שיתופי פעולה

בנוסף לעבודתה עם "Funset" ועם "הבנות נחמה", קרולינה שיתפה פעולה עם מוזיקאים שונים, ישראלים ובינלאומיים. בישראל שיתפה פעולה בין היתר עם קותימן, סוליקו וסאבו. בשנת 2007 הופיעה לצד "בלאק אייד פיז" ולורין היל בהופעותיהם בישראל. ב-2008 הופיעה עם נגן הבס יוסי פיין, סאבו וקותימן כמופע הפותח לפני הופעתה של אריקה באדו בישראל. ב-2010 יצרו קרולינה וקותימן סרטון עבור שירה "Smile 2 Me" אשר הוצג ב"Hammer Museum" בלוס אנג'לס. כמו כן הופיעה קרולינה לצד זיגי מארלי בסיבוב ההופעות שלו בישראל ב-2011.

ב-2011 יצא לאקרנים הסרט **לאה גולדברג בחמישה בתים**, בסדרת העברים, בבימויו והפקתו של יאיר קדר. הסרט הוקרן בבכורה עולמית בפסטיבל דוקאביב 2011. את פסקול הסרט שרה **קרולינה**. את המוזיקה המקורית כתב אלי סורני. הסרט זכה בקטגוריות העריכה, המוזיקה המקורית ועיצוב הפסקול בתחרות הקולנוע הדוקומנטרי 2011.

בשנת 2016 עבדה עם חבר להקת ההיפ הופ A Tribe Called Quest עלי שאהיד מוחמד ועם מפיק ה-R&B אדריאן יאנג והקליטה מספר שירים. חלק משיריה הוצגו בפסקול לסדרת הטלוויזיה "לוק קייג'".

דיסקוגרפיה
----------

 ערך מורחב – **הבנות נחמה**  

### אלבומי אולפן

* 2005: Funset – Ragga Pumpkin
* 2009: מה אעשה עכשיו?
* 2012: זוהר
* 2017: שלוש
* 2022: All Rivers

### אלבומי אולפן בשיתוף

* 2007: הבנות נחמה (להקת: הבנות נחמה)
* 2007: Kutiman - Music is Ruling My World, Trumpet Woman, Losing It (From Bateman's debut album)
* Idan K & The Movement of Rhythm – Cosmic Love Foundation (From the album "Cosmic Love Foundation :2010)
* 2021: כוכב הילדים (עם מאור כהן ולהקת בום פם)

פרסים ותארים
------------

* Funset - פרס אקו"ם להרכב השנה 2005
* הבנות נחמה - So Far - פרס אקו"ם לשיר החדש הטוב ביותר לשנת 2007
* קרולינה - פרס מטעם פורום היוצרים הדוקומנטריים עבור עיצוב הפסקול בסרטו של הבמאי יאיר קדר "לאה גולדברג בחמישה בתים"

קישורים חיצוניים
----------------

ויקישיתוף מדיה וקבצים בנושא **קרולינה** בוויקישיתוף
* 

* אתר האינטרנט הרשמי של קרולינה
* קרולינה, ברשת החברתית פייסבוק

* קרולינה, סרטונים בערוץ היוטיוב

* קרולינה, במיזם "אישים" לתיעוד היצירה הישראלית

* קרולינה, במסד הנתונים הקולנועיים IMDb (באנגלית)

* קרולינה, באתר "אידיבי", מאגר הידע העברי לקולנוע ישראלי ועולמי

* קרולינה, באתר שירונט

* קרולינה, באתר אייטונס (באנגלית)

* קרולינה, באתר ספוטיפיי

* קרולינה, באתר MusicBrainz (באנגלית)

* קרולינה, באתר דיזר

* קרולינה, באתר Discogs (באנגלית)

* קרולינה, באתר Songkick (באנגלית)

* קרולינה, באתר סטריאו ומונו

* קרולינה, דף שער בספרייה הלאומית
* שי להב, קרן שמש מאוחרת, באתר nrg‏, 15 ביולי 2005
* קטע קול קובי מידן, ‏"אנשים בלילה" עם קרולינה, באתר iCast‏, 1 בינואר 2012
* טל גורדון, ריאיון: "עכשיו אני יכולה לחזור לשורשים", באתר הבמה, 29 במרץ 2012
* יונתן פיחוטקה, דונה קרולינה: הזמרת והתלתלים חוזרים למקורות, באתר של "רשת 13", 30 במרץ 2012 (במקור, מאתר "nana10")
* איילת שני, על הכמיהה, באתר הארץ, 6 ביוני 2012
* עדי דקל קורן, קרולינה מאושרת, מחייכת, בהריון. איך הזמרת שייצגה את הרווקות המאוחרת נפלה לתוך זוגיות יפה ויציבה?, באתר nrg‏, 12 בפברואר 2013
* נועה הרשקוביץ‏, קרולינה: "אני אוהבת להיות קיצונית", באתר וואלה!‏, 13 במרץ 2013
* אפרת גוש, בקול רם, באתר את, 30 ביולי 2015
* אתר למנויים בלבד בן שלו, במקום לפרוש, קרולינה זינקה לצמרת ההיפ-הופ האמריקאי, באתר הארץ, 26 בינואר 2017
* שי להב, החדש של קרולינה עושה לנו בית ספר למוזיקה, באתר ynet, 9 בפברואר 2017
* מאיה נחום שחל, קדחת הלילה: קרולינה מפציעה בתפקיד ראשון בתיאטרון ב"שיגעון המוזיקה", באתר כלכליסט, 5 בנובמבר 2018
* סרטונים שלומי שבן מארח את קרולינה, באתר כאן 11, מרץ 2021

הערות שוליים
------------

1. 1 2  אמיר עמרמי, הו קרולינה, באתר של "רשת 13", 17 בספטמבר 2005 (במקור, מאתר "nana10")
2. 1 2  אתר למנויים בלבד בן שלו, במקום לפרוש, קרולינה זינקה לצמרת ההיפ-הופ האמריקאי, באתר הארץ, 26 בינואר 2017
3. ↑  מרב יודילוביץ', אקו"ם: פרסי מפעל חיים לאריק איינשטיין ולשם טוב לוי, באתר ynet, 6 בפברואר 2005
4. ↑  בן שלו, עכבר העיר אונליין, האלבום החדש של קרולינה: שוקולד חם נמס בפה, באתר הארץ, 22 בדצמבר 2009
5. ↑  קרולינה מתארחת אצל דידי הררי לרגל צאת אלבומה "שלוש", באתר 103fm, ‏28 בפברואר 2017, בדיקה אחרונה 5 באוקטובר 2020
6. ↑  אתר למנויים בלבד קול הקמפוס, קותימן בוחר לכם מוסיקה לסוף השבוע, באתר הארץ, 26 בינואר 2013
7. ↑  ynet, קרולינה: 'לפעמים אני פוחדת שההתרגשות תיגמר', באתר ynet, 30 במרץ 2012
8. ↑  יפעת הללי אברהם, ‏מזל טוב: קרולינה ילדה בן, באתר ‏מאקו‏, 17 ביוני 2013
9. ↑  המצעד השבועי של מדיה פורסט, באתר מדיה פורסט, ‏22-28 במרץ 2015
10. ↑  Rob Sperry-Fromm, listen to Marvel’s ‘Luke Cage’ playlist ft. Wu-Tang, Tribe Called Quest, De La Soul, Rakim & more

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298514405171
* MusicBrainz: cb11722e-e97a-451c-8868-82ca27235e16
* VIAF: 298354584
* WorldCat (עם VIAF): 298354584

 |